Poznámky technika 8.A, 8.B

**Skalka**

Skalky – alpíniá – sú významným prvkom v záhrade, môžu byť nenápadným detailom alebo neprehliadnuteľnou dominantou záhrady.

Prvé skutočné alpínium bolo vybudované v roku 1803 v záhradách zámku Schönbrunn pri Viedni.

Na Slovensku vznikli prvé skalky v botanických záhradách v Bratislave, Trenčianskych Tepliciach a v Žiline

**Vhodné miesto na skalku**

* Najvhodnejší je svahovitý terén
* Slnečné miesto
* Najlepšie svah orientovaný na východ alebo severovýchod
* Ideálny je nepravidelný tvar
* Dobre priepustná, vápenatá pôda

**Základné pravidlá**

* Najvhodnejšie obdobie na zakladanie je jeseň
* S výsadbou rastlín začíname v marci alebo apríli (zemina medzi kameňmi už bude uľahnutá)
* Vyberáme rastliny, ktoré majú rovnaké pestovateľské nároky
* V skalke by malo od jari do jesene kvitnúť niekoľko druhov
* Pôda – hlinito-piesočnatá, dobre prekyprená
* Na pripravenú pôdu rozmiestnime kamene – pre lepšiu stabilitu ich asi do polovice zahĺbime do zeme
* Najskôr vysadíme dreviny a až potom ostatné rastliny



**Po naučení sa učiva, odpovedajte písomne do zošita na otázky:**

1. Ako inak sa dá pomenovať skalka?
2. Aké je vhodné miesto na skalku?
3. Vymenujte aspoň 3 pravidlá na založenie skalky?
4. Videl si skalku niekde v tvojom okolí?